ARZUAGA GUMUZIO (EH Bildu, 2014-12-18):
Eskerrik asko legebiltzarburu andrea. Eguerdi on denoi.
Interes handiz jarraitu genuen azaroak 24ko Kontrol Plenoan Barrio jaunak egindako interpelazioa eta baita ere interes handiz jarraitu genuen Beltrán de Herediak emandako datuak. Izan ere, horrelako eztabaida bat emateko, berriro esaten dugu, datu objektiboei begiratzea egokiena iruditzen...
...horrelako eztabaida bat emateko berriro esaten dugu, datu objektiboei begiratzea egokiena iruditzen zaigula, diagnostiko erreal eta zorrotz bat egin behar badugu. Jakin behar dugu zenbat polizia biztanleko dauden. Jakin behar dugu zenbat polizia kilometroko dauden. Eta jakin behar dugu baita ere zeintzuk diren delituen tasak, bai era kuantitatiboan, bai era kualitatiboan. Datu horiek baloratzeko neurketa objektibo bat emango digute gai honetaz propietatez eta fundamentuz hitz egin ahal izateko.
Beltrán de Herediak interpelazioan eman zituen datuen arabera egoera pasaden urtekoa baino hobeagoa omen da. Landa guneetan lapurketa gutxiago egon omen ziren berak emandako datuen arabera.
Egia da guk batzuetan zalantzak dauzkagula datu hauek nola batzen diren eta nola elaboratzen diren eta horregatik galdera bat, informazio eskaera bat egin genuen datu hauen prozesamenduaren inguruan argitasun gehiago emateko. Egia da horrelako argitasunik ez zitzaigula eman eta oraindik zalantza batzuk sortarazten zaizkigula.
Egia da baita ere 2013ko delituen inguruko memoria oraindik ez dela aurkeztu Legebiltzar honetan. Hala eta guztiz ere, nahiago dugu datu hauen inguruan hitz egitea, datu hauen zorroztasuna aztertzea beste datu batzuekin lan egitea baino. Periodikoetan agertzen diren datuak, elkarte batzuk ematen dituzten datuak are gehiago datuak baino perzepzio hutsa baldin badira.
Esan bezala, sailburuaren datuen arabera delituak Arabako landa guneetan gutxiago izan dira. Delituen kualitatea edo izaerari erreparatuz, egia da delituak gertatzen direla, oso lotuta Arabako hegoaldean dagoen landa produkzio sistemarekin, baina zuk onartu duzu baita ere, Barrio jauna, delitu horiek ez direla pertsonen kontrako delitu larriak, ondasun materialen kontrakoak baizik.
Beraz, niri kezka maila jaisten zait, izan ere kantitatean eta kualitatean datuak ez direlako horren larriak. Ez dira delitu asko eta ez dira izaera larrikoak. Diagnostiko hau egiten badugu orduan ze proposatzen dugu? Ez da pentsatzeko nolabait halako etengabeko bigilantzia, etengabeko patruiatze permanente eta iraunkor bat egin daitekeenik honelako gune zabal oso honetan.
Kasu hauetan pentsatzen dugu polizia lana osteko ikerketa baten ondoriozko lana izango dela, efektibo gutxiagorekin egin daitekeena eta gaur egun Ertzain-etxeetan dauden ikerketa unitateen bitartez. Kontua baldin bada giza baliabideak, eta honetaz hitz egiten ari bagara, azter dezagun kontu hau.
Pleito erdian dagoen arabar Errioxaren Ertzain-etxe horretan Beltrán de Herediak esan zuenez 2014ko azaroan 2013ko azaroan baino efektibo gehiago omen daude, ertzain bat 350 biztanleko. Ez zuen zehaztu, baina azken eztabaida eman genuenean orain dela bederatzi hilabete, esaten zen komisaldegi honetan 95 ertzain bazeudela eta orain 106 omen daude. Erkidegoaren biztanleko dotazioaren batez bestetik gorago dago dotazioa Ertzain-etxe honetan.
Datu bat eman nahi dut, beste datu bat Beltrán de Herediak aipatu ez zuena nahiz eta (...) hitz egin zuen, ez zuen aipatu udaltzaingoa eta honek ere seguritate funtzioak betetzen ditu.
Seguritate Plana 2014-2019 honen arabera, grafiko bat agertzen da erkidegoko udaltzainen banaketarekin. Bertan agertzen da Laudio eta 18.000 biztanleekin 21 eta 50 tarte horren barneko udaltzaingo kopurua badauka. Agertzen da Amurrio 10.000 biztanleekin eta 11-20 tarte horren udaltzaingo kopurua daukala.
Beherago bilatu behar da Laguardia, 14.000 biztanleekin 6 udaltzaingo baino gutxiago daukala. Beste iturri batzuen arabera, Laguardiak udaltzaingo bakar bat omen du. Estatistika hau aztertzen badugu, Laguardiak 15 eta 25 udaltzain eduki beharko luke 14.000 biztanle kopuru hori kontutan hartuta. Kriterio honekin alderatuta, Laudio edo Amurriorekin daukan biztanlegoarekin konparatuta. Hau izanik, gainera, Laguardia zonalde horren herririk handiena, ondorioztatzen dugu Arabako hegoaldean udaltzaingo bakarra omen dagoela.
Udaltzaina ere polizia bada eta hango herrietako ordezkari politikoek segurtasun beharra sentitu badute, nire galdera da zergatik ez dute inbertitzen orduan udaltzaingo gehiago eskuratzen, kontratatzen.
Gobernua egitea, gobernatzea, erabakiak hartzea da. Erabaki ez badute hartu udaltzaingoan inbertitzeko, zergatik eskatzen zaio hori beste norbaiti. Hango ordezkari politikoek behar hori sumatu badute, zergatik ez dute eurek ere bideak ipintzen, tresnak ipintzen hori konpontzeko? Arazoa konpontzen duen honena planteatzen duena omen da.
Mozioaren azalpenean Laudioko komisaldegiari buruzko ere aipamenak egiten dira. Antza denez, Bizkaiko herri biren ardura nolabait hartzen dutelako.
Bat Arakaldo da, Laudioko Ertzain-etxetik lau kilometrotara dagoena eta Arrankudiaga da bestea, handik zazpi kilometrotara dagoena.
Ezagutzen baduzue nire eskualdea, errazago da herri horietatik pasatzea, ez pasatzea baino. Errazagoa da euren segurtasun beharrak ez betetzea , betetzea baino.
Baina edonola ere, ez nuke nahiko nik ere Arabako lurraldeen arteko halako lehia bat planteatu. Are gutxiago, hango udaletan gobernu ardura duten kolorearen arabera, baina bai pentsatzen dut udal arduradunei erantzukizuna, ardura eskatu behar zaiela eta arazo bat ikusten badute, konponbideak bilatzeko.
Honekin ez dut esan nahi Seguritate Sailarekin bat natorrenik. Kritika zorrotza egiten diogu Ertzaintzak duen jardunaz, batez ere auzi politikoei aplikatzen zaien errezetak kontutan hartzen badugu. Hauek salatzen dugulako maiz. Baina baita ere delinkuentzia arruntari aurre egiteko eraginkortasunaren zalantza handi bat badaukagu.
Errekurtso polizialen eta emaitzen arteko oreka pentsatzen dugu ez dela zuzena. Hobetu behar da, baina ez errekurtso polizial gehiago ipinita, baizik eta eraginkortasun gehiago bilatzeko beste prozedura batzuk bilatuz.
Ez nago ados teoria horrekin esaten duena delitu tasa onargarriak dauzkagula polizi kopuru handia daukagulako. Pentsatzen dudalako baita ere delinkuentziaren bariablea nolabait portaera kontutan hartu behar dela.
Pentsatzen dut polizia gehiagorekin ez dela delitu tasa gutxiagokoa izango, ezta ere polizia gutxiago egoteagatik delitu gehiago egongo direnik.
Poliziaren saturazioa ez du zertan emaitza hobeago batera eman behar. Konbentzituta nago horrela dela eta horregatik zuek aurkeztutako mozio honen kontra bozkatuko dugu.
Hasi naiz esaten iruditzen zaigu logikoa dela PP-k polizia gehiago eskatzea. Alarma egoera piztea, beldurren mamua astintzea. Agian hori delako bere identitate ikurra. Polizia omen da denerako irtenbidea auzi politikoak, sozialak, pobreziarenak, bazterkeriarenak konpontzeko.
Ez da hori gure eredua eta horregatik ezezkoa bozkatuko dugu.